|  |
| --- |
| **পরিবেশ, বন ও জলবায়ু পরিবর্তন মন্ত্রণালয়** |

**১.0 ভূমিকা**

পরিবেশ ও জীববৈচিত্র্য সংরক্ষণ, পরিবেশ দূষণ নিয়ন্ত্রণ, জলবায়ু পরিবর্তনের অভিঘাত মোকাবেলা, বনজ সম্পদ উন্নয়ন ও সমুদ্র সম্পদের টেকসই ব্যবস্থাপনার মাধ্যমে দেশের বর্তমান ও ভবিষ্যৎ জনগোষ্ঠীর জন্য বসবাস উপযোগী টেকসই পরিবেশ নিশ্চিতকরণে পরিবেশ, বন ও জলবায়ু পরিবর্তন মন্ত্রণালয় কাজ করে যাচ্ছে। জলবায়ু পরিবর্তনজনিত বিপর্যয়ে সামগ্রিকভাবে নারীগণ স্বাস্থ্য ঝুঁকিসহ আর্থিকভাবে ক্ষতিগ্রস্ত হয়ে থাকেন। নারী ও শিশুদের জলবায়ু পরিবর্তনজনিত স্বাস্থ্য ঝুঁকি হ্রাস, সামাজিক বনায়নের মাধ্যমে কর্মসংস্থানের সুযোগ সৃষ্টি, প্রতিকূল পরিবেশে অবস্থানকারী নারী ও শিশুর জন্য সুপেয় পানি সরবরাহ এবং নারী ও শিশুর সামাজিক সুরক্ষা প্রদানে মন্ত্রণালয় বিশেষ ভূমিকা রাখছে। সহব্যবস্থাপনা ও জীববৈচিত্র্য সংরক্ষণসহ বিভিন্ন কমিটিতে নারীদের প্রতিনিধিত্বের মাধ্যমে মন্ত্রণালয় নারীর ক্ষমতায়নের পথ সুগম করছে। সামাজিক বনায়ন কার্যক্রমে গ্রামের দরিদ্র মহিলাদের কর্মসংস্থানের সুযোগ সৃষ্টির মাধ্যমে নারীদের আর্থিক অবস্থার পরিবর্তন এবং সর্বস্তরে নারীদের অংশগ্রহণের ক্ষেত্রে এ মন্ত্রণালয়ের গুরুত্বপূর্ণ ভূমিকা রয়েছে।

**২.0 আইন, পরিকল্পনা দলিল ও নীতিমালায় বর্ণিত নারী উন্নয়নে মন্ত্রণালয়/বিভাগের ম্যান্ডেট**

পরিবেশ সংরক্ষণ, পরিবেশের মান উন্নয়ন ও পরিবেশ দূষণ নিয়ন্ত্রণ, বৃক্ষরোপণ, নতুন জেগে ওঠা চরসহ নতুন বন সৃজন ও সামাজিক বনায়ন কার্যক্রম, পরিবেশ বিষয়ে গবেষণা ও প্রশিক্ষণ পরিচালনা, বনজ সম্পদ সংরক্ষণ, সম্প্রসারণ ও উন্নয়ন এবং বৃক্ষরাজির তালিকা প্রণয়নের মাধ্যমে পরোক্ষভাবে নারী উন্নয়নের সুযোগ রয়েছে। দেশের ৫১টি সংরক্ষিত এলাকায় অংশগ্রহণমূলক জীববৈচিত্র্য সংরক্ষণ কার্যক্রমে ৫০ শতাংশ হতদরিদ্র ও নিঃস্ব মহিলাদের অংশগ্রহণের সুযোগ রাখা হয়েছে। এছাড়া স্থানীয় পরিকল্পনা প্রণয়নে গঠিত কমিটিসমূহে ন্যূনতম ৩০ শতাংশ এবং বন ব্যবস্থাপনা কমিটিতে এক-তৃতীয়াংশ নারীর অংশগ্রহণ নিশ্চিত করা হয়েছে। মন্ত্রণালয় জীববৈচিত্র্য সংরক্ষণ বিষয়ে যে সকল প্রশিক্ষণ দিয়ে থাকে তার মধ্যে নারী অংশগ্রহণকারী ৪০ শতাংশ। জাতীয় নারী উন্নয়ন নীতি-২০১১-তে এ মন্ত্রণালয়কে প্রাকৃতিক সম্পদ সংরক্ষণ ব্যবস্থাপনা এবং পরিবেশের নিরাপত্তায় নারীর অবদান স্বীকার করে পরিবেশ সংরক্ষণের নীতি ও কর্মসূচিতে নারীর সমান অংশগ্রহণের সুযোগ প্রদানের জন্য বলা হয়েছে। পরিবেশ ব্যবস্থাপনা ও দূষণ সম্পর্কিত সিদ্ধান্ত গ্রহণ ও কর্মসূচি বাস্তবায়নে নারীর অংশগ্রহণ নিশ্চিত করা এবং কৃষি, মৎস্য, গবাদি পশুপালন ও বনায়নে নারীকে উৎসাহিত করা এবং সমান সুযোগ প্রদান করাও এ মন্ত্রণালয়ের অন্যতম ম্যান্ডেট।

**৩.0 মন্ত্রণালয়/বিভাগ/দপ্তর/সংস্থায় কর্মরত এবং উপকারভোগী নারী ও পুরুষের তথ্য**

**৩.১ কর্মরত নারী ও পুরুষের তথ্য**

| **প্রতিষ্ঠান** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| সচিবালয় | ১৬৪ | ১৩০ | ৩৪ | ২০.৭ |
| পরিবেশ অধিদপ্তর | ৫৭২ | ৪৭৬ | ৯৮ | ১৭.১ |
| বন অধিদপ্তর | ৬,৮৮৩ | ৬,৬৬৫ | ২১৮ | ৩.২ |
| বাংলাদেশ ন্যাশনাল হারবেরিয়াম | ৩৮ | ৩০ | ০৮ | ২১.০ |
| বাংলাদেশ বন গবেষণা ইনস্টিটিউট | ৪০০ | ৩৬৬ | ৩৪ | ৯.৩ |
| বাংলাদেশ রাবার বোর্ড | ০৭ | ০২ | ০৫ | ৭১.০ |
| বাংলাদেশ জলবায়ু ‍পরিবর্তন ট্রাস্ট | ৫৮ | ৫০ | ০৮ | ৬.১ |
| **মোট :** | **৮,১২২** | **৭,৭১৯** | **৪০৫** | **৫.০** |

**৩.২ উপকারভোগী নারী ও পুরুষের তথ্য**

| **কর্মসূচি/প্রতিষ্ঠান** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| জলবায়ু পরিবর্তন ট্রাস্ট | ৬৫,০০০ | ৩৫,০০০ | ৩০,০০০ | 46.2 |
| বাংলাদেশ বন অধিদপ্তর | ৭,২৬,৬৫৪ | ৫,৮৫,৭৮৯ | ১,৪০,৮৬৫ | 19.4 |
| পরিবেশ অধিদপ্তর | ৩,৫৯৬ | ২,০৪৫ | ১,৫৫১ | 43.2 |
| বাংলাদেশ বন গবেষণা ইনস্টিটিউট | ৮৩০ | ৭৩০ | ১০০ | 12.1 |
| বাংলাদেশ ন্যাশনাল হারবেরিয়াম | ২৬৯ | ১৪০ | ১২৯ | 48.0 |
| **মোট :** | **৭,৯৬,৩৪৯** | **৬,২৩,৭০৪** | **১,৭২,৬৪৫** | **21.7** |

**4.০ মন্ত্রণালয়/বিভাগের বাজেটে নারীর হিস্যা**

(কোটি টাকায়)

| **বিবরণ** | **বাজেট 20২4-25** | | | **সংশোধিত 2023-২4** | | | **বাজেট 2023-২4** | | | **প্রকৃত 2022-23** | | |
| --- | --- | --- | --- | --- | --- | --- | --- | --- | --- | --- | --- | --- |
| **বাজেট** | **নারীর হিস্যা** | | **সংশোধিত** | **নারীর হিস্যা** | | **বাজেট** | **নারীর হিস্যা** | | **প্রকৃত** | **নারীর হিস্যা** | |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| বিভাগের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্র : আরসিজিপি ডাটাবেইজ

**৫.0 মন্ত্রাণালয়ের অগ্রাধিকারসম্পন্ন ব্যয়খাত/কর্মসূচিসমূহের মাধ্যমে নারী উন্নয়নের প্রভাব**

| **অগ্রাধিকারসম্পন্ন ব্যয়খাত/কর্মসূচিসমূহ** | **নারী উন্নয়নে এর প্রভাব (প্রত্যক্ষ ও পরোক্ষ)** |
| --- | --- |
| জলবায়ু পরিবর্তনজনিত ঝুঁকি মোকাবেলা | * Community Based Adaptation in the Ecologically Areas through Biodiversity Conservation and Social Protection প্রকল্পের আওতায় সিলেট ও কক্সবাজার এলাকায় Village Conservation Group-এ ২,০৪৫ জন পুরুষ এবং ১,৫৫১ জন মহিলা সদস্য অন্তর্ভুক্ত করা হয়েছে। * পরিবেশ, বন ও জলবায়ু পরিবর্তন মন্ত্রণালয় কর্তৃক বিগত ৩১শে অক্টোবর ২০২২ তারিখে National Adaptation Plan (2023-2050) প্রণয়নপূর্বক তা UNFCCC-তে দাখিল করা হয়েছে। উক্ত পরিকল্পনায় চিহ্নিত অগ্রাধিকারমূলক অভিযোজন কার্যক্রমে Gender-কে প্রাধান্য দেয়া হয়েছে। |
| বনজ সম্পদ সংরক্ষণ ও টেকসই ব্যবস্থাপনা | * বাংলাদেশ বন গবেষণা ইনস্টিটিউটের আওতায় উদ্ভাবিত প্রযুক্তির উপর প্রশিক্ষণে প্রায় ৫০ শতাংশ নারী সদস্য অন্তর্ভুক্ত করা হয়েছে। সামাজিক বনায়ন সংক্রান্ত প্রকল্পের আওতায় বাস্তবায়িত বন সংরক্ষণ কার্যক্রমে ৩০ শতাংশ মহিলা কাজ করে। এ সকল প্রকল্পের মাধ্যমে সৃষ্ট বনজ পণ্য বিক্রয় থেকে অর্জিত আয়ের ৪৫ থেকে ৫৫ শতাংশ মহিলা উপকারভোগীদের অনুকূলে প্রদান করা হয়। |
| দূষণ নিয়ন্ত্রণ | * পরিবেশ অধিদপ্তর কর্তৃক ৬৪ জেলায় প্রায় ১০ লক্ষ বন্ধু চুলা (উন্নত চুলা) স্বল্প মূল্যে বিতরণ করা হয়েছে। এতে গৃহ অভ্যন্তরের বায়ু দূষণজনিত (Indoor Air Pollution) স্বাস্থ্য ঝুঁকি হ্রাস পাচ্ছে। ফলে নারী ও শিশুরা উপকৃত হচ্ছে। |
| জীববৈচিত্র্য সংরক্ষণ | * ৫১টি রক্ষিত এলাকায় অংশগ্রহণমূলক জীববৈচিত্র্য সংরক্ষণে প্রায় ৫০ শতাংশ হতদরিদ্র ও নিঃস্ব মহিলাদের অংশগ্রহণের সুযোগ রাখার মাধ্যমে নারীরা জীববৈচিত্র্য সংরক্ষণে ভূমিকা রাখছে। |

৬**.0 নারী উন্নয়নে মন্ত্রণালয়/বিভাগের সাম্প্রতিক সময়ের উল্লেখযোগ্য সাফল্য**

২০২১-২২ অর্থবছরে সামাজিক বনায়নের আওতায় ১১,৬০৮ জন উপকারভোগী (পুরুষ ৮,৮৫২ জন ও মহিলা ২,৭৫৬ জন) এর মাঝে লভ্যাংশ বাবদ প্রায় 27 কোটি টাকা বিতরণ করা হয়েছে। সামাজিক বনায়ন কর্মসূচিতে উপকারভোগীর এক-তৃতীয়াংশ হলো নারী। বনায়ন কার্যক্রমের সাথে দরিদ্র, স্বামী পরিত্যক্তা, বিধবা ও সহায় সম্বলহীন মহিলাদের সম্পৃক্ত করায় তাঁদের জীবনযাপনে এসেছে স্বাচ্ছন্দ্য। এ কার্যক্রম মহিলাদের স্বনির্ভর ও স্বাবলম্বী হতে সহায়ক ভূমিকা পালন করছে।

**7.0 নারী উন্নয়নের লক্ষ্যমাত্রা অর্জনে প্রতিবন্ধকতাসমূহ**

* জলবায়ু ঝুঁকিপূর্ণ এলাকায় নারীরা যথাযথভাবে ক্ষমতাপ্রাপ্ত না হওয়ার কারণে নারী উন্নয়নের লক্ষ্যমাত্রা ব্যাহত হয়;
* নারী উন্নয়ন ও ক্ষমতায়নের সাথে সংশ্লিষ্ট প্রকল্পের ধারাবাহিকতা না থাকা;
* নারীদের পর্যাপ্ত কারিগরি ও অন্যান্য প্রয়োজনীয় দক্ষতা না থাকা; এবং
* সুনির্দিষ্টভাবে নারীদের জন্য প্রকল্প বাস্তবায়নে বাজেট না থাকা।

**8.0 ভবিষ্যৎ করণীয় সম্পর্কে সুপারিশ**

* জলবায়ু পরিবর্তনজনিত বিপর্যয়ে অভিযোজন ও প্রশমন কার্যক্রমে জেন্ডারভিত্তিক অসমতা দূরীকরণের জন্য সুনির্দিষ্ট নীতি ও কৌশল গ্রহণ করা;
* জেন্ডার ইস্যুকে এ মন্ত্রণালয়ের গৃহীত সকল নীতি কৌশল ও কার্যক্রমসমূহের সাথে সমন্বয়সহ বাস্তবায়নের উদ্যোগ গ্রহণ করা;
* প্রতিবছর বিশ্ব পরিবেশ দিবসে নারীদের পরিবেশ সংরক্ষণের অবদানস্বরূপ স্বীকৃতি ও সংবর্ধনার ব্যবস্থা করা;
* ঝুঁকিপূর্ণ ও পরিবেশ দূষণ করে এমন শিল্পে নারী শ্রমিকদের নিয়োগ প্রদান সীমিত করে তাদের জন্য বিকল্প কর্মসংস্থান সৃষ্টি করা;
* পরিবেশ অধিদপ্তর ও বন বিভাগের স্থানীয় পর্যায়ে নারীদের কর্মসংস্থানের সুযোগ আরও সম্প্রসারণ করা; এবং
* বন অধিদপ্তর কর্তৃক গৃহীত সকল প্রকল্পের কার্যক্রমে নারীর অংশগ্রহণ নিশ্চিতকরণ ও নারীর সার্বিক উন্নয়নে কার্যক্রম গ্রহণ।